नई दिल्ली: हरियाणा के सिरसा में आज बाबा की गुफा का राज आज खुल जाएगा. डेरा सच्चा सौदा के मुख्यालय में सुरक्षाबलों और जिला प्रशासन ने कड़ी सुरक्षा-व्यवस्था और कर्फ्यू के बीच तलाशी अभियान शुरू कर दिया. यह तलाशी सेवानिवृत्त न्यायाधीश एके एस पवार की निगरानी में हो रही है. इन्हें पंजाब और हरियाणा उच्च न्यायालय ने नियुक्त किया था. इस तलाशी की वीडियोग्राफी भी की जा रही है. अर्धसैनिक बलों और हरियाणा पुलिस के साथ वरिष्ठ पुलिस प्रशासन और पुलिस अधिकारी भी इस तलाशी अभियान में शामिल हैं.